Museum sursilvan Cuort Ligia Grischa a Trun
Il museum istoric en l'edifizi baroc imposant

Purtret
La Cuort Ligia Grischa represchenta tant sco edifizi sco er sco museum l'istorgia da la Surselva. La chasa barocca, construida tranter 1674 e 1679, era la residenza da stad dals avats da Mustér ed a medem temp la chasa-cumin da la Lia grischa, da la quala è la finala resortida – ensemen cun la Lia da la Chadé e cun la Lia da las Diesch Dretgiras – il Grischun dad oz. 

Il museum dispona da locals imposants, sco ina sala da las vopnas dals «landrechters», e mussa exponats da l'istorgia regiunala e da la cultura populara sursilvana. Undrads vegnan er ils artists da Trun Alois Carigiet (1902-1985) e Matias Spescha (1925-2008). Contemplar pon ins er il tschep da l'ischi, sut il qual la Lia grischa è vegnida fundada l'onn 1424. Il museum realisescha ultra da quai exposiziuns spezialas dals secturs art e cultura.